b'\n_START_ARTICLE_\nH\xc3\xb8gskolen i Telemark\n_START_SECTION_\nSammensl\xc3\xa5ingsplaner\n_START_PARAGRAPH_\nI august 2014 kom det fram at H\xc3\xb8yskolen i Buskerud og Vestfold er i prosess og vurderer sammensl\xc3\xa5ing med H\xc3\xb8gskolen i Telemark. De har mot slutten av 2014 hatt felles styresamlinger og planlegger \xc3\xa5 levere felles svar til KD om sammensl\xc3\xa5ingen. 18. desember 2014 fattet H\xc3\xb8gskolens styre intensjonsvedtak om sammensl\xc3\xa5ing. Tidligere i 2014 ble et forslag om sammensl\xc3\xa5ing mellom H\xc3\xb8gskolen i Telemark og Universitetet i Agder nedstemt i begge institusjonenes styrer. Stortingsmelding nr. 18 (2014-2015) Konsentrasjon for kvalitet \xe2\x80\x94 Strukturreform i universitets- og h\xc3\xb8yskolesektoren var ogs\xc3\xa5 eksplisitt p\xc3\xa5 at en slik fusjon er \xc3\xb8nsket av Kunnskapsdepartementet._NEWLINE_P\xc3\xa5 ekstraordin\xc3\xa6rt styrem\xc3\xb8ter ved begge institusjonene 4. juni 2015 er det vedtatt at h\xc3\xb8gskolene sl\xc3\xa5s sammen til en under navnet H\xc3\xb8gskolen i S\xc3\xb8r\xc3\xb8st-Norge\n_START_SECTION_\nUniversitet 2016\n_START_PARAGRAPH_\nH\xc3\xb8gskolen i Telemark har som m\xc3\xa5l \xc3\xa5 oppn\xc3\xa5 universitetsstatus innen 2016. For at man skal kunne oppn\xc3\xa5 universitetsstatutes er det blant annet et krav om fire doktorgradsprogrammer. H\xc3\xb8gskolen i Telemark tilbyr doktorgradsprogrammer innen prosess-, energi- og automatiseringsteknikk, kulturstudier og \xc3\xb8kologi, og de planlegger videre et PhD-program innenfor forebyggende helsearbeid.'